Diari Oficial de la Generalitat Valenciana


Sumari del DOGV 6296, del 24-06-2010 (2010/6754)

RESOLUCIÓ de 26 de maig de 2010, de la Direcció General d'Energia, per la qual s'atorga a l'empresa Red Eléctrica de España, SA, l'autorització administrativa i l'aprovació del projecte d'execució per a la modificació de la línia elèctrica aèria de transport d'alta tensió, doble circuit, a 220 kV, Quart de Poblet-Torrent, entre els suports número 263 i número 266, al terme municipal d'Aldaia, província de València. Expedient número ATLINE/2008/1133/46.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6296

Data del DOGV
:   24-06-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/6754


Data del document
:   26-05-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 26 de maig de 2010, de la Direcció General d'Energia, per la qual s'atorga a l'empresa Red Eléctrica de España, SA, l'autorització administrativa i l'aprovació del projecte d'execució per a la modificació de la línia elèctrica aèria de transport d'alta tensió, doble circuit, a 220 kV, Quart de Poblet-Torrent, entre els suports número 263 i número 266, al terme municipal d'Aldaia, província de València. Expedient número ATLINE/2008/1133/46. [2010/6754]  
Vist l'expedient amb referència ATLINE/2008/1133/46 incoat pel Servici Territorial d'Energia de València a instàncies de Red Eléctrica de España, SA, amb domicili als efectes de notificacions al passeig Conde de los Gaitanes, 177, a 28533 Alcobendas, Madrid, relatiu a la sol·licitud de 12 de novembre de 2008 sobre l'aprovació del projecte d'execució, per a la modificació de la línia elèctrica aèria de transport d'alta tensió, doble circuit, a 220 kV Quart de Poblet-Torrent, entre els suports núm. 263 i núm. 266, al terme municipal d'Aldaia, província de València.  
A la mencionada petició s'acompanya el projecte d'execució firmat per tècnic competent i visat pel col·legi oficial corresponent amb data 14 d'octubre de 2008.  
Vist que de conformitat amb el que preveu l'article 3.3, apartat c, de la Llei 54/1997, de 27 de novembre, del Sector Elèctric, després de la nova redacció donada per la Llei 17/2007, de 4 de juliol, en relació amb el que disposa l'article 36.3 de l'esmentada llei, va ser sol·licitat per esta Direcció General a la Direcció General de Política Energètica i Mines del Ministeri d'Indústria, Turisme i Comerç, l'informe pertinent a fi de consignar les possibles afectacions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica.  
A este efecte, amb data 21 de maig de 2010 consta informe favorable emés per la Direcció General de Política Energètica i Mines del Ministeri d'Indústria, Turisme i Comerç, per a l'autorització administrativa i l'aprovació del projecte d'execució de la modificació de la instal·lació de la línia elèctrica a 220 kV Quart de Poblet-Torrent, al terme municipal d'Aldaia, en considerar que es tracta d'una instal·lació de transport secundari de titularitat del gestor de la xarxa de transport.  
Vist que es va realitzar la informació pública de la mencionada sol·licitud als efectes previstos en la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia i en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es va realitzar la seua publicació en el Diari Oficial de la Comunitat Valenciana del dia 3 de febrer de 2010.  
D'acord amb la documentació que es troba en l'expedient, no s'han presentat al·legacions a la mencionada sol·licitud en el termini establit reglamentàriament.  
Vist que de conformitat amb el Decret 88/2005, de 29 d'abril, abans referit, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va traslladar a l'Ajuntament d'Aldaia la separata del projecte de la instal·lació sol·licitada, per afectar béns, instal·lacions, obres o servicis, centres o zones dependents d'eixa administració, als efectes de donar la seua conformitat o oposició. Simultàniament es va traslladar al mencionat ajuntament i d'acord amb el que preveu l'article 75 de la Llei 16/2003, modificat per l'article 72 de la Llei 16/2008, de Mesures Fiscals, de Gestió Administrativa i Financera, i d'Organització de la Generalitat, i es va sol·licitar informe sobre l'adaptació del projecte al planejament urbanístic que siga d'aplicació.  
No figura en l'expedient contestació de l'ajuntament mencionat a la petició del Servici Territorial d'Energia.  
Vist que de conformitat amb el mencionat Decret 88/2005, es va traslladar la separata corresponent perquè donaren la seua conformitat o oposició i, si és el cas, les condicions tècniques procedents a l'autorització sol·licitada, als diferents organismes afectats per la instal·lació, concretament a:  
- Iberdrola Distribución Eléctrica, SAU, sense que figure en l'expedient contestació a este efecte de la mencionada comunitat.  
- Conselleria d'Infraestructures i Transport. Servici Territorial de Carreteres, havent remés informe favorable a la instal·lació sol·licitada.  
- Administrador d'Infraestructures Ferroviàries (ADIF), sense que figure en l'expedient remissió de l'informe sol·licitat.  
- Telefónica de España, SA, que indica la seua conformitat amb la instal·lació, amb les condicions genèriques que el seu informe conté.  
- Diputació de València. Àrea de Carreteres, manifesta en el seu informe les condicions genèriques i particulars que este conté.  
Remesos els informes rebuts a l'empresa sol·licitant, manifesta la seua conformitat amb estos.  
Vist que consta en l'expedient la resolució de la Secretaria d'Estat d'Infraestructures del Ministeri de Foment, de 17 de febrer de 2003, per la qual s'aprova l'expedient d'informació pública i definitivament l'estudi informatiu del projecte de la línia d'alta velocitat Madrid-Castella la Manxa-Comunitat Valenciana-Regió de Múrcia. Tram Madrid-Albacete/València. Subtram: Motilla del Palancar-València, així com la Resolució de la Secretaria General de Medi Ambient del Ministeri de Medi Ambient, de 14 de gener de 2003, per la qual es formula la declaració d'impacte ambiental sobre l'estudi informatiu del projecte abans mencionat (BOE 04.02.2003), de la Direcció General de Ferrocarrils de la Secretaria d'Estat d'Infraestructures del Ministeri de Foment.  
Vist que d'acord amb la sol·licitud i el projecte d'execució presentats, la finalitat que es perseguix amb la instal·lació sol·licitada és la modificació sense variació de traçat de la línia, doble circuit, Quart de Poblet-Torrent, amb motiu de l'adaptació per a la construcció del ferrocarril d'alta velocitat Madrid-Castella la Manxa-Comunitat Valenciana-Regió de Múrcia, al terme municipal d'Aldaia.  
Vist que el Servici Territorial d'Energia de València, competent per a la instrucció de l'expedient de sol·licitud, ha informat favorablement l'autorització d'esta.  
Atés que el títol VI de la Llei 54/1997, de 27 de novembre, del Sector Elèctric, establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els requisits que establix la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés que d'acord amb el que establix l'article 3.3.c) de la Llei 54/1997, modificada per la Llei 17/2007, de 4 de juliol, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la comunitat autònoma.  
Atés que la Direcció General d'Energia és competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia, resol:  
Primer  
Autoritzar administrativament a l'empresa Red Eléctrica de España, SA, la modificació de la línia elèctrica aèria de transport d'alta tensió, doble circuit, a 220 kV, Quart de Poblet-Torrent, entre els suports número 263 al número 266, i les adaptacions corresponents, al terme municipal d'Aldaia, província de València, i les característiques principals del qual són les següents:  
- Tensió nominal: 220 kV i 132 kV (1ª categoria).  
- Tipologia constructiva: aèria.   
- Traçat: la modificació no té cap significació sobre la traça actual i consistix en la instal·lació de dos nous suports, el núm. 264 i el núm. 265, de la línia elèctrica a 220 kV que tindran funció d'amarrament.  
El nou suport núm. 264, se situa en el tram núm. 263-núm. 264 (existent), i el nou suport núm. 265, se situa en el tram núm. 265-núm. 266 (existent). Es desmunten els suports actuals, que tenen funció d'alineació, números 263, 264 i 265.  
- Modificació que es produïx en el tram núm. 264-núm. 265:  
· Nombre de circuits: dos.  
· Tipus de circuit i conductors: dúplex, amb conductor tipus HEN d'alumini-acer de 22,4 mm de diàmetre i 298,07 mm² de secció per a la part de 220 kV. El circuit de 132 kV, té les mateixes característiques anteriors de conductor, i la seua configuració és senzilla.  
· Cables de terra: un compost terra-òptic, del tipus OPGW amb diàmetre de 17,9 mm.  
· Aïllament: per a cada circuit, tant 220 kV com el de 132 kV, constituït per cadenes dobles, amb aïllador de material compòsit.  
· Suports núm. 264 i núm. 265: metàl·lics, estan constituïts per perfils d'angulars de costats iguals galvanitzats, del tipus Drago 2500 H51, de 30 m. La seua presa de terra s'executarà amb anelles tancades de vareta d'acer descarburat o cable de coure.  
· Fonaments: independents per a cada pota de suport, de formigó en massa i qualitat HM-20/P/40.  
· La modificació referida, comporta al seu torn, de forma complementària, la necessària adequació del circuit d'eixa mateixa línia, amb tensió de 132 kV i que correspon a la línia denominada Torrent-el Oliveral, i la seua propietat d'Iberdrola Distribución Eléctrica, SAU, i les característiques de la qual queden arreplegades en l'apartat anterior.  
- Longitud total de la modificació: inclou els trams núm. 263-núm. 264; núm. 264-núm. 265; i núm. 265-núm. 266: 915 m.  
- Pressupost total: 412.050,84 euros.  
Segon  
Aprovar el projecte d'execució referit a la modificació autoritzada en el punt primer d'esta resolució, firmat per tècnic competent i visat en el col·legi oficial corresponent en data 14 d'octubre de 2008, i sotmetre'l a les condicions següents:  
1. La instal·lació haurà de realitzar-se d'acord amb el projecte presentat.  
2. El termini d'execució de la instal·lació serà de quatre mesos comptadors a partir de la notificació d'esta resolució. No obstant això, amb anterioritat a la finalització del dit termini, Red Eléctrica de España, SA, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.   
3. El titular donarà compte de l'acabament de les obres al Servici Territorial d'Energia de València als efectes de la sol·licitud d'autorització d'explotació, a la qual s'acompanyarà d'un certificat de direcció i final d'obra subscrit per tècnic facultatiu competent, que acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
4. L'administració deixarà sense efecte esta resolució en qualsevol moment en què observe l'incompliment de les condicions imposades en esta.  
5. Esta resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 26 de maig de 2010.- El director general d'Energia: Antonio Cejalvo Lapeña.